การค้นหาหมอฟัน เข้าใจความกลัวของคุณ การจัดการความกลัวในระหว่างขั้นตอนการรักษา
หมอฟันของคุณสามารถสร้างความเชื่อมั่นให้คุณตลอดเวลาที่ไปพบ ถ้าเธอไม่เป็นมิตรและน่าดึงดูดใจ และมีแนวโน้มที่จะเฉยชาปราศจากอารมณ์ นี่ก็อาจจะทำให้ความกลัวใดๆ ที่คุณอาจจะมีแย่ลงไปอีก การหาหมอที่เหมาะสมสามารถช่วยให้คุณเอาชนะความกลัวหมอฟันได้อย่างสำคัญ   วิธีที่ดีที่สุดในการหาหมอที่ดีสำหรับคุณก็คือการถามเพื่อนและสมาชิกในครอบครัว คนอื่นไม่น่าที่จะแนะนำหมอฟันให้ใครที่พวกเขาไม่รู้สึกสบายใจ คุณยังสามารถอ่านบทวิจารณ์หมอฟันออนไลน์หรือในสื่อสิ่งตีพิมพ์ท้องถิ่น เช่น หนังสือพิมพ์หรือนิตยสารได้อีกด้วย นัดกับหมอฟันที่มีศักยภาพเพื่อช่วยให้คุณพบคนที่เหมาะสม การพบและการหารือเกี่ยวกับสุขภาพและความกลัวของคุณกับพวกเขาอาจจะช่วยให้คุณรู้สึกสบายใจกับบุคคลที่เฉพาะเจาะจงที่สามารถจัดการความกังวลเกี่ยวกับการทำฟันของคุณได้   ถามคำถามหมอฟันที่เป็นตัวเลือกของคุณและหารือเกี่ยวกับความกลัวของคุณ การมีรายการความกลัวที่เฉพาะเจาะจงไว้ใกล้มือจะช่วยให้แน่ใจว่าคุณไม่ได้ลืมอะไร ให้แน่ใจว่าหมอฟันจริงจังกับคุณและความกลัวของคุณ อย่ายอมรับคนที่ปฏิเสธคุณ ซึ่งสามารถทำให้ความกลัวของคุณเพิ่มมากขึ้นและอาจจะบ่งบอกว่าคนนั้นไม่ใช่คนที่อ่อนโยนหรือเห็นอกเห็นใจ เมื่อคุณหาหมอฟันที่ทำให้คุณรู้สึกสบายใจได้แล้ว ลองนัดอย่างต่อเนื่อง เริ่มด้วยขั้นตอนง่ายๆ เช่น การขูดหินปูน และเคลื่อนไปยังขั้นตอนที่จริงจังมากขึ้นถ้าคุณทำได้ เช่น รักษาคลองรากฟันหรืออุดฟัน  นี่จะช่วยให้คุณสร้างความสัมพันธ์ที่น่าเชื่อถือกับหมอฟันของคุณได้ ยิ่งคุณไปพบหมอฟันและมีประสบการณ์ในทางบวกบ่อยขึ้นเท่าไร ยิ่งมีแนวโน้มว่าคุณจะรักษาสุขภาพในช่องปากของคุณและผ่านพ้นโรคกลัวหมอฟันของคุณได้มากขึ้นเท่านั้น   นัดเวลาที่คุณไม่ต้องรอที่ห้องรอนานๆ การเป็นคนไข้รายแรกตอนเช้านั้นเป็นกลยุทธ์ที่ดี ไม่มีเหตุผลอะไรต้องอายที่คุณกลัวหมอฟัน หลายคนทั่วโลกกลัวสิ่งนี้เช่นกัน นี่จึงทำให้คุณไม่ได้รับการดูแลทางทันตกรรมที่เหมาะสม ซึ่งอาจจะมีผลกระทบอย่างร้ายแรงต่อสุขภาพและความสามารถในการเข้าสังคมของคุณก็ได้   แนวทางปฏิบัติส่วนใหญ่แนะนำให้ไปหาหมอฟันปีละสองครั้งเพื่อรักษาสุขภาพในช่องปาก   การไม่ได้ไปหาหมอฟันเป็นประจำอาจจะนำไปสู่โรคฟันผุ ฝี ฟันหักหรือหลุดหายไป และมีกลิ่นปาก ภาวะบางอย่างเหล่านี้อาจจะทำลายชีวิตทางสังคมของคุณ บางคนอาจจะไม่เต็มใจยอมรับว่าพวกเขาเป็นโรคกลัวหมอฟัน แต่เพื่อที่จะเอาชนะความกลัวหมอฟัน ให้เขียนรายการของสิ่งที่ทำให้คุณวิตกกังวลที่คลินิกหมอฟันออกมา   คุณอาจจะไม่ได้แม้แต่จะรับรู้ถึงความกลัวที่เฉพาะเจาะจงของคุณจนกระทั่งคุณเริ่มนึกถึงมัน  คุณอาจจะตระหนักว่าไม่ใช่ขั้นตอนการรักษาที่ทำให้คุณกลัว แต่เป็นที่ตัวหมอฟันเอง นี่เป็นความกลัวที่จะช่วยให้เอาชนะได้ง่ายๆ โดยเพียงแค่หาหมอฟันใหม่ เอารายการนี้ไปหาหมอฟันด้วยและหารือกับเธอเกี่ยวกับความกลัวของคุณ เธอน่าจะสามารถให้คำอธิบายที่มีเหตุผลสำหรับอะไรก็ตามที่จะทำให้คุณวิตกกังวลได้ คุณมักจะเรียนรู้ความกลัวผ่านประสบการณ์หรือความทรงจำ  การระบุแหล่งที่มาของโรคกลัวหมอฟันของคุณอาจจะช่วยให้คุณใช้มาตรการเชิงรุกเพื่อเอาชนะความกลัวหมอฟันของคุณได้   การนึกถึงประสบการณ์ที่เฉพาะเจาะจงที่อาจจะมีส่วนทำให้เกิดความกลัวหมอฟันและตอบโต้พวกมันด้วยประสบการณ์ในทางบวกจะสามารถช่วยทำให้คุณอยู่ในสภาพจิตใจเหมาะสมเพื่อเริ่มเอาชนะโรคกลัวของคุณได้ ยกตัวอย่างเช่น ถ้าคุณปวดฟันหรือปวดคลองรากฟัน ให้นึกถึงเหตุการณ์ที่หมอฟันชมเชยคุณว่ามีสุขอนามัยในช่องปากที่ดีหรือตอนที่คุณได้รับขั้นตอนการรักษาที่ไม่เจ็บ เช่น การขูดหินปูน เพื่อหักล้างความกลัวของคุณ   ถ้าคุณไม่สามารถระบุประสบการณ์ที่เฉพาะเจาะจงอันเป็นที่มาของความกลัวของคุณได้ นั่นอาจจะมาจากความทรงจำหรือความกลัวทางสังคม เช่น เรื่องราวน่ากลัวเกี่ยวกับการทำฟันจากเพื่อนๆ หรือสมาชิกในครอบครัว การนึกถึงที่มาของโรคกลัวหมอฟันสามารถช่วยให้คุณค่อยๆ เอาชนะความกลัวได้ทีละน้อย การยอมรับความกลัวของคุณอาจจะเป็นสิ่งเดียวที่คุณต้องการเพื่อเอาชนะพวกมันให้ได้ ก่อนที่คุณจะปฏิบัติอย่างเป็นรูปธรรมในการไปคลินิกหมอฟันเพื่อช่วยให้เอาชนะความกลัวของคุณนั้น สิ่งสำคัญก็คือการเข้าใจว่าขั้นตอนการรักษาทางทันตกรรมนั้นได้พัฒนาขึ้นมากตลอดหลายปีที่ผ่านมา ไม่ใช่ยุคที่ใช้สว่านเจาะล้าสมัยและยาชาเข็มใหญ่อีกต่อไปแล้ว การเข้าใจเกี่ยวกับการพัฒนาด้านการรักษาทางทันตกรรมอาจจะช่วยบรรเทาความกลัวของคุณได้   มีวิธีการใหม่ๆ ในการรักษาปัญหาทางทันตกรรม เช่น ฟันผุ มีการกดปุ่มหยุดเมื่อคุณต้องการ หรือแม้กระทั่งวิธีการเลเซอร์เพื่อกำจัดบริเวณที่ติดเชื้อ   หมอฟันหลายคนยังทำให้คลินิกของพวกเขาดูเป็นคลินิกน้อยลงด้วยการใช้สีที่นุ่มนวลขึ้นและขจัดกลิ่นที่ปกติมักจะเกี่ยวข้องกับการทำฟันทิ้งไป พื้นฐานของความสัมพันธ์ระหว่างหมอและผู้ป่วยที่ดีนั้นคือการสื่อสารที่มีประสิทธิภาพ  การพูดคุยกับหมอฟันของคุณ ก่อน ระหว่าง และหลังขั้นตอนการรักษาสามารถช่วยลดความกลัวของคุณได้   คุยกับหมอฟันของคุณก่อนขั้นตอนการรักษาเกี่ยวกับความกลัวหรือความกังวลใดๆ ก็ตามที่คุณมี  คุณยังอาจจะขอให้เธออธิบายขั้นตอนให้คุณฟังก่อนจะเริ่มได้อีกด้วย   ขอให้หมอฟันของคุณคอยแจ้งให้คุณทราบตอนที่เธอกำลังทำตามขั้นตอน จำไว้ว่าคุณมีสิทธิ์ที่จะรู้ว่ากำลังเกิดอะไรขึ้น การประสบกับความกลัวนั้นอาจจะทำให้บุคคลนั้นๆ สูญเสียความมั่นใจและหลีกเลี่ยงสถานการณ์ที่จะเจอ การใช้กลวิธีทางพฤติกรรมการเขียนก่อนนัดของคุณอาจจะช่วยให้คุณมีต่อสู้กับสถานการณ์ที่น่ากลัวและลดความกลัวหมอฟันของคุณได้  การเขียนเป็นเทคนิคที่คุณสร้างกรอบความคิดการวางแผนหรือ "บท" สำหรับสถานการณ์ที่เฉพาะเจาะจงและทำมันให้สำเร็จ ยกตัวอย่างเช่น ถ้าคุณกลัวการขูดหินปูนที่กำลังจะเกิดขึ้น ลองเขียนบันทึกและขยายให้เป็นแผนที่จะช่วยให้คุณควบคุมตัวเองระหว่างการพบหมอฟันได้ คิดถึงสิ่งที่คุณอาจจะพูดตอบคำถามหรือเหตุการณ์ใดๆ ที่อาจจะเกิดขึ้นระหว่างการสื่อสารโต้ตอบของคุณ ถ้าคุณกลัวการพบหมอฟันหรือขั้นตอนที่เฉพาะเจาะจง ให้ตีกรอบในขอบเขตที่เรียบง่าย การตีกรอบเป็นเทคนิคทางพฤติกรรมที่สามารถช่วยทำวิธีการที่คุณคิดและรู้สึกเกี่ยวกับสถานการณ์ที่เฉพาะเจาะจงให้เป็นรูปร่างโดยทำให้พวกมันดูเป็นเรื่องธรรมดาหรือไม่น่าสนใจอะไร   ถ้าคุณกลัวเกี่ยวกับการขูดหินปูน คุณอาจจะตีกรอบใหม่เป็น "นี่เป็นขั้นตอนที่เร็วพอๆ กับการแปรงฟันของฉัน"   การควบคุมหน่วยที่เล็กกว่าและสามารถจัดการได้มากกว่าจะช่วยให้คุณเอาชนะความกลัวได้ การผ่อนคลายสามารถช่วยให้คุณมีประสบการณ์ที่น่าพอใจมากขึ้นที่คลินิกหมอฟันและอาจจะลดความกลัวของคุณได้ ตั้งแต่การฝึกการหายใจจนถึงการรักษาด้วยยา มีเทคนิคการผ่อนคลายต่างๆ ที่คุณสามารถใช้ในการจัดการโรคกลัวหมอฟันของคุณได้   หมอฟันหลายคนจะแนะนำให้ใช้ก๊าซไนตรัสออกไซด์ ยาระงับประสาท หรือยาต้านความวิตกกังวล เช่น อัลปราโซแลม (Alprazolam) เพื่อช่วยให้คุณผ่อนคลายในระหว่างที่คุณเข้าพบหมอฟัน   หมอฟันบางคนจะให้ยาต้านความวิตกกังวลก่อนนัดถ้าคุณมีความวิตกกังวลอย่างรุนแรง   ถ้าคุณกินยาต้านความวิตกกังวลใดๆ ที่หมอฟันของคุณไม่ได้กำหนดให้ ต้องแน่ใจว่าเธอรู้ก่อนที่คุณจะเริ่มขั้นตอนการรักษาเพื่อให้แน่ใจว่าไม่มีปฏิกิริยาระหว่างยาใดๆ ที่อาจจะเป็นอันตราย   ตระหนักว่าการใช้ยาเหล่านี้ในระหว่างขั้นตอนการรักษาอาจจะทำให้มีค่าใช้จ่ายแพงขึ้น ซึ่งการประกันทันตกรรมอาจจะไม่ครอบคลุม ลองฝึกหายใจเพื่อช่วยให้คุณผ่อนคลาย คุณอาจจะหายใจเป็นจังหวะ หายใจเข้านับถึง 4 วินาที หายใจออกนับถึง 4 วินาที ถ้ามันจะช่วยได้ ให้คิดว่าคำว่า "ปล่อย" ในขณะที่คุณหายใจเข้า และคำว่า "ไป" ในขณะที่คุณหายใจออกเพื่อช่วยให้ความคิดของคุณปลดปล่อยความกลัวออกไปให้มากที่สุดเท่าที่จะเป็นไปได้   ถ้าจำเป็น ให้ทำเทคนิคการผ่อนคลายของคุณมากขึ้นเป็นสองเท่า คุณอาจจะใช้สื่อต่างๆ หลายอย่างเพื่อช่วยหันเหความสนใจของคุณในระหว่างการเข้าพบหมอฟัน การฟังเพลงหรือดูโทรทัศน์ที่คลินิกหมอฟันติดตั้งไว้สามารถช่วยให้คุณผ่อนคลายและอาจจะลดความกลัวของคุณได้   เดี๋ยวที่คลินิกหมอฟันหลายที่นั้นมีเครื่องเล่น MP3 หรือโทรทัศน์และแท็บเล็ตให้ผู้ป่วยเพื่อช่วยหันเหความสนใจของพวกเขา   ถ้าหมอของคุณไม่มีของอะไรเหล่านี้ ให้ถามว่าคุณสามารถฟังเพลงสบายๆ หรือหนังสือในระหว่างนัดของคุณได้หรือไม่   คุณยังอาจจะใช้ลูกบอลคลายเครียด (Stress Ball) เพื่อช่วยดึงความสนใจและผ่อนคลายตัวเองในระหว่างนัดของคุณได้เช่นกัน คุณยังอาจจะต้องฟังเพลงที่สบายๆ หรือดูวิดีโอตลกก่อนนัดเพื่อช่วยให้คุณผ่อนคลายและเชื่อมโยงหมอฟันเข้ากับความสงบซึ่งสามารถช่วยให้คุณเอาชนะความกลัวของคุณได้ ลองขอให้เพื่อนหรือสมาชิกในครอบครัวมากับคุณตามนัด เธออาจจะช่วยเบี่ยงเบนความสนใจของคุณจากการตรวจและยังอาจจะช่วยให้คุณใจเย็นได้  ถ้าคุณกังวลมาก ลองถามหมอว่าเพื่อนของคุณสามารถเข้าไปในห้องตรวจกับคุณด้วยได้หรือไม่ การรู้ว่ามีอีกคนหนึ่งที่คุณไว้ใจได้อยู่ในห้องด้วยอาจจะช่วยให้คุณผ่อนคลายลงได้ หลายคนกลัวหมอฟันเพราะว่าขั้นตอนการรักษาที่ซับซ้อนและมักจะเจ็บ เช่น คลองรากฟัน แต่การเข้ารับการขูดหินปูนและตรวจสุขภาพฟันอย่างสม่ำเสมอนั้นจะไม่เพียงช่วยให้ตัวคุณเองเอาชนะความกลัวหมอฟันเท่านั้น แต่ยังป้องกันไม่ให้เกิดภาวะสุขภาพช่องปากที่ร้ายแรงอีกด้วย   ให้แน่ใจว่าคุณดูแลสุขภาพช่องปากในชีวิตประจำวันเพื่อลดความเสี่ยงที่จะต้องเข้ารับขั้นตอนการรักษาที่ซับซ้อน การแปรงฟันอย่างน้อยวันละสองครั้งและการใช้ไหมขัดฟันสามารถป้องกันปัญหาได้ในระยะยาว   ยิ่งคุณได้รับการตรวจในทางบวกมากขึ้นเท่าไร คุณยิ่งสามารถเอาชนะความกลัวหมอฟันได้เร็วขึ้นเท่านั้น ให้รางวัลตัวเองด้วยสิ่งที่คุณอยากได้หรือด้วยการทำอะไรสนุกๆ หลังนัด ซึ่งนี่จะช่วยให้คุณเชื่อมโยงการไปหาหมอฟันเข้ากับรางวัลแทนความกลัว   ยกตัวอย่างเช่น คุณอาจจะซื้อของเล็กๆ น้อยๆ ให้ตัวเอง เช่น เสื้อสักตัวหรือรองเท้าสักคู่สำหรับการไปหาหมอฟัน คุณอาจจะทำอะไรสนุกๆ อย่างการไปสวนสนุกหรือสวนน้ำในท้องถิ่นก็ได้ คุณอาจจะต้องจะหลีกเลี่ยงการให้รางวัลตัวเองด้วยขนมหวาน ซึ่งอาจจะทำให้เกิดฟันผุและต้องไปหาหมอฟันมากขึ้น
หาหมอที่เหมาะกับคุณ. กำหนดเวลาเพื่อปรึกษากับบรรดาหมอฟันที่เป็นตัวเลือก. วางแผนเข้าไปรับขั้นตอนการรักษาทีละน้อย. ถ้าคุณไม่สบายใจกับอะไร ให้บอกกับหมอฟันของคุณให้หยุดขั้นตอนการรักษาเพื่อช่วยให้คุณใจเย็นลง 
 รับรู้ว่าความกลัวหมอฟันเป็นเรื่องปกติ. เขียนความกลัวที่เฉพาะเจาะจงของคุณออกมา. หาสาเหตุของความกลัวของคุณ. รับรู้ว่าขั้นตอนการรักษาทางทันตกรรมได้พัฒนาขึ้นมาก. สื่อสารกับหมอฟันของคุณ. เขียนร่างขั้นตอนที่ทำให้คุณกลัว. ตีกรอบขั้นตอนการรักษาทางทันตกรรมในขอบเขตที่เรียบง่าย. ใช้เทคนิคการผ่อนคลาย. เบี่ยงเบนความสนใจของตัวเองด้วยสื่อต่างๆ . พาเพื่อนหรือสมาชิกในครอบครัวของคุณไปตามนัดด้วย. ไปหาหมอฟันเป็นประจำเพื่อป้องกันไม่ให้เกิดปัญหาทางทันตกรรมที่ร้ายแรง. ให้รางวัลตัวเองเพื่อให้การนัดเป็นเรื่องบวก.
https://www.wikihow.com/Overcome-Your-Fear-of-the-Dentist https://www.wikihow.com/Overcome-Your-Fear-of-the-Dentist https://www.wikihow.com/Overcome-Your-Fear-of-the-Dentist
Finding a Dentist Understanding Your Fears Managing Fears During Procedures